《辛未三月于旧基筑室数楹落成赋此四首 其一》
清代·金武祥

湖海茫茫几度经，又从故里寄浮萍。乱馀更喜逢时稔，人杰原须仗地灵。

犹幸亲朋共乡井，固应诗礼绍门庭。数椽漫说需材急，梁栋还宜贡帝廷。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。